આકર્ષણનું કેન્દ્ર બની રહ્યા હતા. સાધુ-સંતો, શ્રધ્ધાળુ ભકતો સાથે 1200 જેટલા ખલાસી ભાઇઓ રથ ખેંચવાના પવિત્રકાર્યમાં જોડાયા હતા. દેશભરમાં હરિદ્વાર, અયોધ્યા, નાસિક, ઉજ્જૈન, જગન્નાથપુરી અને સૌરાષ્ટ્ર સહિતના સ્થાનોએથી આવેલા 2000થી વધુ સાધુ-સંતો પણ આ રથયાત્રામાં જોડાયા હતા. તો, લાખો શ્રધ્ધાળુ ભકતો પણ શહેરના માર્ગો પર જગતના નાથના દર્શન માટે ઉમટયા હતા. નિજમંદિરેથી નીકળ્યા બાદ રથયાત્રા ખમાસા થઇ અમદાવાદ મ્યુનિસિપલ કોર્પોરેશન,દાણાપીઠ પહોંચી હતી. ત્યાં મેયર ગૌતમ શાહ સહિતના મહાનુભાવોએ મહંત દિલીપદાસજી સહિતના મહાનુભાવોનું સ્વાગત સન્માન કર્યા બાદ રથયાત્રા આગળ વધી હતી અને રાયપુર ચકલા, ખાડિયા ચાર રસ્તા,કાલુપુર સર્કલ થઇ લગભગ 12.30 વાગ્યે સરસપુર ખાતે મોસાળમાં પહોંચી હતી. જયાં ભાણિ-ભાણિયાઓની ભવ્યાતિભવ્ય મામેરાવિધિ અને લાખો શ્રધ્ધાળુઓના ભોજનના ભંડારા બાદ બપોરે સવા વાગ્યાની આસપાસ રથયાત્રા નિજમંદિરે પરત આવવા નીકળી હતી.